《心泉》
宋代·蒲寿宬

山泉不知源，流出石磊砢。
坎止心维亨，蒙养行必果。
久视空无尘，静趣自忘我。
明月知此心，时印夜光颗。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。